Minttu Heimovirta

Minttu Heimovirta on suomalainen biologi, tietokirjailija ja tiedetoimittaja, joka on tehnyt vakinaisena Ylellä tiedeohjelmia vuodesta 2005. Hän asuu Ylläksellä ja tekee töitä myös eräoppaana.

Heimovirta opiskeli ekologiaa, evoluutiobiologiaa, genetiikkaa ja fysiologiaa Helsingin yliopistossa ja valmistui sieltä filosofian maisteriksi vuonna 2007. Ennen Ylen toimittajan uraa hän suoritti Cambridgessä Broadcasting in Natural History -kurssin ja oli vapaaehtoistöissä paikallisradiokanavalla. Hän päätyi sitä kautta Ylelle palkattomaan työharjoitteluun, jonka jälkeen hän teki Ylellä freelancer-juttuja. Heimovirta aloitti vuonna 2005 Ylellä vakinaisena tiedetoimittajana.

Heimovirta on tehnyt yhdessä dokumenttiohjaaja Markku Sipin kanssa neliosaisen sarjan Elävät puut, jossa käsitellään puiden keskinäisiä viestejä, aisteja ja lisääntymistä. Heimovirran ensimmäinen tietokirja käsittelee samaa aihepiiriä, ja hän kertoo siinä Suomen luonnossa esiintyvien eläin- ja kasvilajien lisääntymiseen liittyvistä erikoisuuksista.

Teokset

Lähteet

Aiheesta muualla 
 
 

Suomalaiset biologit
Suomalaiset tietokirjailijat
Suomalaiset tiedetoimittajat
Suomalaiset televisiotoimittajat
Ylen toimittajat
Syntymävuosi puuttuu
Elävät henkilöt